Q=3	C=3	SS=0	LS=0	PS=0	DC=0	LC=0	SD=0	BS=4	G0=122	G1=96	G2=44	DLID=ber_Latn	BODY=Taghmist n Tiddukla - Utt'un 4\n(ddur't n 21 gher 27 Yunyu 2003)\nTughal-d teghmist-nnegh s yed'risen imaynuten, d id'risen yuran s tmazight si tt'erf alamma d tt'erf u nessaram, ma yebgha R'ebbi, dima ad d-tettughal di lweqt, yal ddur't, akken ad nkemmel yis-s aghnas (amennugh) i lmend n tutlayt-nnegh. Ahat gren watmaten d teysetmatin-nnegh tamawt d akken ghezzifit yed'risen ay nettaru s tmazight. Dgha nesseqdac tamazight akken ad d-nemmeslay yis-s ghef tghawsiwin ur ughen ara tanumi medden qqaren-tent s tutlayt-nsen yernu nesseqdac-itt digh s yiwen n ughanib (style) d anesbaghur (amer'kanti) i deg d-nessedday at'as n wawalen imaynuten, akken ad ten-nesselmad i yimeghriyen-nnegh. Nessaram kan d akken ad ilin fehhmen ayen d asen-nettaru, yernu isallen qqaren deg-s ad ten-nefâen di tudert-nsen akken ara nefâen idles d tutlayt tamazight. Ayen ara nteg s teghmist-a netta d acqar (défi) i wid merr'a ay ih'eqren tamazight, ama seg wid-nnegh negh seg wiyad'. Wid s-yeqqaren d akken tamazight d tutlayt kan n wexxam negh n udaynin (akken llan qqaren-d ghef tbaskit akk d tlitwanit). Wid s-yeqqaren d akken tamazight d tutlayt tigellilt i yes ur nezmir ara ad d-nemmeslay ghef wakk ayen nebgha, am tefr'ensist d taâr'abt. Wid s-yeqqaren d akken d tafr'ensist ay ilaqen ad asen-d-tbedd i lmendad i Yimazighen, si leâd'il ar snernin tutlayt-nsen. Ihi nekni nebgha ad asen-d-nessebgen i wigi merr'a d akken timez'riwt-nsen teghled', yernu tamazight tezmer i yiman-is, awi-d kan ad tt-refden warraw-is. Xas tt'uqqten wid ara yettcemmiten di tutlayt-nnegh, ttah'qaren-tt, u ttwalin-tt d akken ur tezmir ad tesâu amkan am nettat, am tutlayin nnid'en, llan at'as seg watmaten-nnegh ay yebghan ad d-rz'en asalu, ad ttarun s tutlayt-nnegh tighawsiwin am tid yuran s tutlayin nnid'en, ad snernin tutlayt-nnegh deg wayen txuss' u ad as-fken amkan deg wat'as n yinurar n tudert. Anect-a nezmer ad t-naf deg wat'as n yeghmisen d tesghunin, deg wat'as n yemd'iqen n internet, i deg kra seg watmaten-nnegh tt arun-d imagraden d yed'risen ifazen ghef tussna, ghef umezruy akk d tmusniwin nnid'en. Tikwal, nettaf-iten d tarbaât, tikwal, i yiman-nsen kan ay qeddcen. D acu kan, nebgha ad asen-nessiwed' i watmaten-agi-nnegh merr'a sslam d ameqqran u ad asen-nefk tajmilt ghef wayen xeddmen, imi ay refden tamazight gher temkant âlayen deg wulawen-nsen, imi ay tt-bghan ad d-tecbu tiyad', ad tt-id-yughal wemkan-is di tmurt-is, ghur wegdud-is. Imal (avenir) n tmazight ur iris ara kan ghef yiqerray n yimassanen (savants) negh ghef wid n yiwunak (ddewlat), wanag d agdud-is ay yezwar lh'al akken ad tt-yerfed. Yugh lh'al, ma yella d nekni ara d-yezwiren ghur-s ad tt-neddj, ur d-mazal ad yili wayed' ara ixemmen fell-as. Qqaren-as wat zik : Win ur nesâi tagmat meh'qur. Ihi d nekni kan ay d atmaten n tmazight, d nekni kan ay d imawlan-is. Ur ilaq ara ad nsemmeh' deg-s.\nTutlayin iteddun akken ad negrent\nAqeddem : di tallit i deg nettidir ass-a, tallit n uxebber, tutlayin ughalent sâant tasghent (ddur') meqqren, imi yis-sent ay nettemsawad' isallen. D acu kan, maci s kra yellan d tutlayt deg wemd'al (ddunit) tettekka deg uxebber n medden, imi amd'al n tutlayin yebd'a ghef sin : tutlayin timeqqranin akk d tutlayin timect'ah'. Di lweqt i deg tutlayin timeqqranin ttmeslayen-tent ula d imdanen ur nelli si tmura i deg ttumeslayent, at'as n tutlayin timect'ah' ara yettughalen gher deffir, ttaddjan-tent yemsiwlen-nsent. Imi at'as si tutlayin-a ur d asent-gin ccan yimawlan-nsent akken ad ten-id-ssukksen (ad tent-id-sellken), dgha cwit', cwit' ara ttmettatent, neggrent mad'i, ur d-yettghimi ula d yiwen yessnen ad tent-yemmeslay. Tamattant n tutlayin tettawi-d axess'ar meqqren ghef wegdud ay tt-yesr'uh'en, imi ay yezmer ad as-yesr'uh' akk idles-yines akk d tnettit-is (identité), d acu kan, at'as n yegduden deg wemd'anl, ur d-nerri s lexbar i wanect-a, yernu atni la ttkemmilen ass-a ttmeslayen tutlayin tiberr'aniyin u ttaken afus di nnger n tutlayin-nsen, d ayen ara ten-yessiwd'en yiwwas gher nndama tameqqrant. Ma d kra n yegduden nnid'en, ukin-d i wugur-agi, z'ran d akken ma sr'uh'en tutlayin-nsen ulac d acu ara sen-d-yeqqimen, dgha atni la xeddmen akk ayen umi zemren akken ad tent-id-ssukksen. Akken yebghu yili, ulac tutlayt deg wemd'al ay yuklalen ad tenger, imi tand'a (diversité) n tutlayin n wemd'al tesâa lfayda meqqren i yemdanen n wemd'al merr'a. Nekni nettwali d akken tamazight, di tegnit i deg tella ass-a, d yiwet si tutlayin ara iteddun akken ad negrent, xas ulamma yiwen ur a d-ibedder tamsalt-a, xas ulamma mazal lexwat'er n medden hennan, ur d-rrin ara s lexbar i wanect-a. Ger n wakken tella tmazight zik-nni d wamek tella ass-a, at'as n wemgerrad (lxilaf) ay yellan. Yiwen seg yimedyaten ay nezmer ad t-id-nefk ghef wemgerrad-agi netta d asseqdec n tmazight ghur yilmez'yen imazighen n wass-a. At'as n yimukan i deg ilmez'yen-nnegh ur ssinen ula d yiwen n wawal n tmazight, di lweqt i deg at'as n yelmez'yen ay tt-yessnen ass-a, ur tt-ttmeslayen ara mlih', akken tt-ttmeslayen yelmez'yen imazighen n zik-nni. Dgha nezmer ad d-nini d akken taghara (qualité) n tutlayt-nnegh tenqes ger yid'elli d wassa. Anect-a yemmal-d d akken ass-a, tebda la tent-tettagh tmazight di llsas, imi ma kemmlen yelmez'yen ah'ric deg-sen ur yessin tutlayt-is, ma d ah'ric nnid'en simmal yettughal gher deffir di tmusni-yines, tamazight ur s-d-yeqqim ara kra n yimal. Yugh lh'al, tutlayt ur tettusemmay ara temmut alamma d asmi ur d-ttghimin ara yelmez'yen ara id'emnen d akken ad tkemmel sya ar sdat, ad tidir i uzekka. Dgha ma kemmlen yelmez'yen imazighen ttaddjan tutlayt-nsen, tamazight s az'ekka ara tteg ah'urif. Tamattant n tutlayin d ayen yellan deg wemd'al, yernu ula d nekni ilaq ad as-naki. Qqaren-as :\nH'ebber' uqbel ad ted'ru\nD acu-t unamek-is mi ara d-nini d akken kra n tutlayt deg umihi (danger) ay tella ?\nTutlayt yellan deg umihi d tin ayen ara iteddun akken ad tenger deg yimal (avenir) i d-iqerben. At'as n tutlayin ayen ara ttaddjan yimawlan-nsent, u sseqdacen deg wemkan-nsent tutlayin nnid'en, tid ay yettuseqdacen s wat'as di tmiwa negh di tmura i deg ttidiren, am teglizit deg Yiwunak Yedduklan (USA) negh taspenyulit di Miksik. Ma ur nbeddel ara lumur' yellan ass-a, tutlayin-agi yellan deg umihi ur tent-id-yettaf ara lqern-agi ara d-iteddun. At'as n tutlayin nnid'en ay ughalen ur a tent-lemmden yigerdan wala ledjyal ijdiden n yimeqranen, dgha asmi ara yemmet yemsiwel-nsent aneggaru, tutlayin-agi ad negrent. Yugh lh'al, at'as n tutlayin umi d-yeqqim ala kan yiwen wemdan ay tent-yettmeslayen, yernu asmi ara yemmet wemdan-agi, ula d tutlayt-nni ad tettusemma temmut, dgha ur d-mazal ad yili win ara tt-yemmeslayen wala win ara tt-yissinen.\nD anect-a ay sent-yed'ran i tutlayin am tegrigit (grec) taqburt akk d tlatinit ?\nAla. Tutlayin-a ttusemmant mmuten imi yiwen ur a tent-yettmeslay akken llant ttumeslayent di tallit-nni taqburt i deg llant ttarunt. Tutlayin-agi maci d tutlayin nnid'en ay sent-yekksen amkan-nsent deg yiwet teswiât yernu s tin n ddreâ, wanag tagrigit taqburt cwit', cwit' ay temhez (évoluer) akken ad tughal d tagrigit tatrart (moderne), di lweqt i deg talatinit, cwit', cwit' ay temhez ula d nettat akken ad d-tefk tat'alyanit, taspenyulit, tafr'ensist akk d tr'umanit n wass-a. Akka digh ay d-ted'ra akk d teglizit taqburt n tallit n Chaucer. Xas yiwen ur tt-yettmeslay tura, d nettat ay yughalen d taglizit tatrart n wass-a.\nAmek ay neggrent tutlayin ?\nAssenger n kra n wegdud si rrif d yiwet si ssebbat n wengar n tutlayin. Ghef umedya (lemtel), asmi ay snegren Wur'ufiyen (Européens) imezdaghen ines'liyen n tegzirt n Tasmanya (di Ustr'alya), at'as n tutlayin -ur nez'ri ach'al llant- ay inegren yid-sen. Maca ssebba tameqqrant akk deg wengar n tutlayin nettat mi ara tili tmetti (communauté) yettmeslayen tutlayt-is teh'r'es-itt terbaât nnid'en, ay idjehden yernu tugar-itt, akken ad teddj tutlayt-is u ad d-ternu gher tneggarut-a. Dgha tikwal, medden lemmden tutlayt taberr'anit gher tama n tutlayt-nsen tanes'lit, u d anect-n ay d-yed'ran di Groenland, d yiwet n tama ay teh'kem Danmar'k, anda ay ttmeslayen Yiskimuten (Eskimos) tutlayt-nsen, takalaallisut (kalaallisut) yernu ssnen digh ad mmeslayen tadanmar'kit. D acu kan, at'as anda ara naf d akken timetti yesâan tutlayt-is tanes'lit tettwah'r'es akken ad tt-teddj u ad teddj yid-s tinettit-is (identité) tadelsant. D anect-a ay d-yed'ran i Yikurdiyen di Tt'erk, anda ay d asen-yegdel (interdire) usad'uf (lqanun) ad d-ssuffghen s kra n tghawsa ara yarun s tutlayt-nsen negh ad tt-slemden akken ilaq. D anect-a digh ay d-yed'ran akk d yimez'yanen n Yihendiyen n Temrikt (Indiens d'Amériques), imi si melmi kan, llan mazal kra deg-sen ttqasan-ten lemmer ad mmeslayen s tutlayt-nsen deg yigherbazen igensiyen (internats).\nAngar n tutlayin id'erru-d dindin negh s leâqel ?\nYezmer ad d-yed'ru dindin am wakken ay yezmer ad d-yed'ru cwit', cwit'. Yugh lh'al, tezmer ad tenger tutlayt deg yiwet kan n tsuta (ldjil) ma yella ur d-mazal ara a tt-lemmden yigerdan. Anect-a yed'ra-d s tidet akk d Yiskimuten Iyupiken (Yupiks) n Alaska, imi lemmer ad nughal kan s 20 n yiseggasen gher deffir, ad naf d akken igerdan-nsen merr'a llan ttmeslayen tayupikt, di lweqt i deg ass-a, Iyupiken imez'yanen akk ay nezmer ad ten-naf ttmeslayen tutlayt-nsen sâan si 20 n yiseggasen d asawen, ma d igerdan iyupiken ttmeslayen kan taglizit. Yed'ra-d digh wanect-a akk d Yikusiyen (Ecossais) n tegzirt n Cape Breton (di Tikust Tamaynut, di Kanada), imi deg yiseggasen n 1940 llan mazal-iten ttmeslayen tutlayt tikusit, maca di tizi n yiseggasen n 1970, ughalen yigerdan-nsen ur a lemmden ara tutlayt-a. Di kra n yimukan nnid'en, tutlayin âett'lent ugar akken ad negrent. Tutlayin tihendiyin n Temrikt (amérindiennes) am tonondagat (o nondaga) akk d tmohawkt (mohawk), ay ttmeslayen di tmiwa ibeâden ghef temdinin n Uwanek (Etat) n New York akk d tmiwa n Kanada ay d-iqerben gher din, qqiment sin n leqrun nitenti a neggrent cwit', cwit', d acu kan, ar ass-a, mazal ttmeslayen-tent yimeqqranen yernu tamohawkt, llan ula d kra n yelmez'yen ay d-mazal ssnen-tt.\nAch'al n tutlayin ara iteddun akken ad negrent deg wemd'al (ddunit) ?\nGhef leh'sab n yiwet n tesnadant (statistique) ay yettwaxedmen di 1996, 6703 n tutlayin ay llan ttmeslayen-tent medden deg wemd'al (ddunit) deg useggas-nni. Ger-asent, 1000 n tutlayin llan ttmeslayen-tent di Temrikt, 2011 n tutlayin di Tefriqt, 225 n tutlayin di Tur'uft, 2165 di Asya akk d 1320 n tutlayin di Tuqyanust (Océanie). Yugh lh'al, ilaq ad nh'ader seg yemd'anen-agi (nombres) imi ay llant wat'as n tutlayin deg wemd'al i ghef nesâa citt'ah' kan n yisallen, yernu digh at'as n yisallen ay nesâa ghef kra n tutlayin, ass-a iâedda-tent zzman. Rnu-yas s anect-a, yewâer' ghef yimassanen (savants) ad gen talast ger n tutlayt akk d tentala (dialecte), d acu kan, tuget meqqren deg yimesnilsiyen (linguistes) msefhamen d akken amd'an n tutlayin yellan deg wemd'al ad yili ifel (iâedda) i 5000. Yugh lh'al, at'as si tutlayin-agi ara inegren sya ghef lqern. Kra n yimesnilsiyen qqaren-d d akken tutlayin yellan deg wemd'al ad n eqsent s wezgen, ma d wiyad' qqaren-d d akken ala kan citt'ah' n yimid'iyen (centaines) n tutlayin ara d-yeqqimen, imi amur ameqqran si tutlayin n wemd'al -tuget deg-sent ttmeslayen-tent ala kan kra n yigiman (milliers) n medden- atenti la ttughalent gher deffir sdat n tutlayin idjehden am teglizit, taspenyulit, tapur'tigalit, tacinwat, tarusit, tindunisit, taâr'abt, taswahilit akk d thendit. Dgha, llan wid i d-yeqqaren d akken di meyya yiseggasen-agi ara d-iteddun, 90 % si tutlayin n wemd'al ara inegren.\nAnwa ay d imdanen umi tezmer ad tenger tutlayt ?\nXas akken tutlayin-agi yettidiren deg umihi d tidersiyin (minotités) ay tent-yettmeslayen, maca amur meqqren si tutlayin n wemd'al d tutlayin n tdersiyin [maci at'as n medden ay tent-yettmeslayen]. Ah'ric meqqren si tutlayin n wemd'al ttmeslayent-tent teqbilin n Papua Ginya Tamaynut (Papouasie-Nouvelle-Guinée) wughur ay nezmer ad naf 900 n tutlayin. Di Ustr'alya, 90 % si tutlayin n yimezdaghen iserwen (aborigènes) n tmurt-agi ara inegren di tsuta-yagi (ldjil) n wass-a. Imezdaghen ins'eliyen n Temrikt (Ihendiyen) mazal-iten cfan ghef 90% si tutlayin-nsen. Tidersiyin akk d teqbilin n Tefriqt, n Asya akk d Tuqyanust mazal ttmeslayen igiman (milliers) n tutlayin, yernu di Tur'uft, at'as n yegduden ay rran di rrif ay d-mazal ttmeslayen tutlayin-nsen am tirlandit, tafrizit (di Tmura n Wadda -Pays-Bas), taprovençalit akk d tbaskit.\nAch'al n tutlayin yellan deg umihi di Temrikt n Ugafa (Amérique du Nord) ?\nGhef leh'sab n yiwet n tesnadent (statistique) ay d-yeffghen si melmi kan, ala kan 194 n tutlayin tihendiyin ay d-yeqqimen si yimid'iyen-nni (centaines) n tutlayin ay llan ttmeslayen-tent zik-nni. Ger n tutlayin tihendiyin ay d-mazal ddrent ass-a, 33 seg-sent ttmeslayen-tent yimeqqranen akk d yigerdan; 34 seg-sent ttmeslayen-tent yimeqqranen akk d citt'ah' kan n yigerdan; 73 seg-sent qrib ala kan d imeqqranen ay tent-yettmeslayen yernu tuget deg-sen flen i 70 n yiseggasen; ma d 5 seg-sent ad ilint ahat ass-a negrent mad'i.\nTutlayin ur a nettuselmad ara i yigerdan negh tid ara lemmden kan citt'ah' n yigerdan atenti deg umihi yernu a teddunt akken ad negrent. Yugh lh'al, ala kan d 33-nni n tutlayin n terbaât tamezwarut ayen yellan di "laman" [tid ay ttmeslayen yimeqqranen akk d yimect'ah']. D acu kan, ula d tutlayin-a, tuget deg-sent a ttidirent ghef yiri n umihi, imi wid ay tent-yettmeslayen ttidiren gher tama n trebbaâ yesâan igerdan yettmeslayen taglizit [dgha zemren yigerdan-nni Ihendiyen yettmeslayen naqal tutlayt-nsen, ad tt-ddjen u ad ughalen ad ttmeslayen taglizit]. Rnu-yas s anect-a, tirebbaâ merr'a n Yihendiyen n Temrikt n Ugafa atenti la ttwah'r'asent akken ad ddjent tutlayin-nsent u ad ttmeslayent s teglizit yernu si ger wid yetth'ulfun s wat'as i weh'r'as-agi d tisutyin (ledjyal) mezz'iyen. Yugh lh'al, tilibizyu akk d yisura (films) numen ttaznen-d izen (message) ay yessebâaden medden ghef wazalen-nsen imensayen (valeurs tradition nelles), yernu jebbden-d ilmez'yen akken ad kecmen gher yiwen n wemd'al (monde, univers) n yiwez'la (affaires) icebh'en ugar, yili amd'al-a ur yesâi ara akk assagh (relation) akk d win n wegdud-nsen, win n yeqdimen-nsen akk d wansayen-nsen.\nAkken yebghu yili, xas ma yella ass-a ah'ric meqqren si tgemmi (patrimoine) n tutlayin deg umihi ayen yella, mi ara nwali d akken at'as n tutlayin n Yihendiyen n Temrikt ay d-yessawd'en alammi d lqern wis 21, ad nz'er d akken tirebbaâ ay tent-yettmeslayen xas d timect'ah' maca djehdent, yernu digh, tutlayt tesâa azal meqqren di tudert n yemdanen.\nMi ara tenger kra n tutlayt, d acu ara d asen-yed'run i wid tt-yettmeslayen akk d yemdanen n wemd'al s umata ?\nMi ara tesr'uh' kra n terbaât tutlayt-is, ad tesr'uh' digh ah'ric ameqqran si tnettit-is tadelsant (identité culturelle). Mi ara sr'uh'en yemdanen tutlayt-nsen, ama s lebghi-nsen negh ala, ad naf d akken dima yella wayen i ten-ih'er'sen akken ad gen aya, yernu tikwal, wid yesr'uhu'yen tutlayt-nsen tth'ulfun d akken sr'uh'en tinettit-nsen timettit (identité sociale) am wakken ay tth'ulfun d akken ttwarnan. D acu kan, maci igduden merr'a tettr'uh'u-yasen tnettit-nsen timettit mi ara sr'uh'en tutlayt-nsen; ghef umedya, Ihendiyen Ichumashen (Chumash) n Kalifur'nya akk d yimezdaghen n tegzirt n Man [di Brit'anya Tameqqrant] xas sr'uh'en tutlayin-nsen, ur sr'uh'en ara tinettit-nsen. Maca akken yebghu yili, tettghimi-d tutlayt d azamul idjehden n tnettit n wegdud. Ah'ric meqqren si tudert tadelsant, taneffant (spirituelle) akk d tudert taggagt (intellectuelle) s tutlayt-nsen ay t-ttidiren medden. Dgha, wid ay d-mazal ttmeslayen tutlayt-nsen yis-s ara daâun, yis-s ara yissinen ineqqisen-nsen (mythes), tifugliwin-nsen (cérémonies), tamedyazt-nsen (poésie), ccbah'a n wawal-nsen akk d wawalen-nsen akniyen (mots techniques), yernu s tutlayt-nsen digh ara ttemzulun (se saluer), yis-s ara ttemsefraqen akk d wid h'emmlen, d ighunab-is (styles) n wawal ara sseqdacen, yis-s ara ttqess'iren yernu yis-s ara ttmeslayen i yigerdan-nsen. S tutlayt-nsen ara zemren ad d-mmeslayen ghef tnumyin (habitudes), ghef tt'bayeâ akk d wayen akk umi tth'ulfun. Maca ma sr'uh'en tutlayt-nsen, anect-agi merr'a ilaq ad t-beddlen akken ad d-yemyezg akk d tutlayt-nni tamaynut ara sseqdacen syad d tasawent, dgha awalen-nni akk ay llan sseqdacen-ten deg yedles-nsen ad ten-beddlen s wawalen nnid'en, s yimesliyen (les'wat) nnid'en akk d tjerr'umt nnid'en n tutlayt-nni ur nelli nsen, negh ma ur zmiren ara, ad sr'uh'en kulci. Yugh lh'al, at'as n wansayen (traditions) ay yettmettaten akken kan ara temmet tutlayt, dgha imawlan-nsen ttaddam en sakin tinumyin n wegdud-nni ay ten-yernan. Ihi, ah'raz n tutlayt yesâa azal meqqren at'as gher wegdud, akken ad tidir tnettit-is, akken ur inegger ara netta s timmad-is.\nSi tama nnid'en, ula d tussna (science) at'as ay tesr'uh'uy mi ara temmet kra n tutlayt. Yugh lh'al, s tutlayt ay ttemseh'fad'en yemdanen amezruy n yegduden-nsen, dgha mi ara tenger tutlayt, tezmer ad teglu s wat'as n yisallen yesâan azal meqqren ghef umezruy aqbur n wegdud-nni. Nnger n tutlayin ireggel-as abrid i tussna akken ad tissin tamusni n wemdan (cognition) negh amek ilemmed yernu yettissin lumur'. Mi ara nezrew (ad ngher) akk ayen i deg cerkent tutlayin n wemd'al merr'a, nezmer ad nissin akk ayen nezmer ad t-id-nini s tutlayt n wemdan akk d wayen ur nezmir ara, ayen tezmer ad t-teg tutlayt n wemdan d wayen ur tezmir. Dgha anect-a yesselmad-anegh-d at'as n tghawsiwin ghef leâqel n wemdan akk d wamek ay zemren yigerdan ad lemden dindin yernu s tefses anagraw (système) iweâr'en akka am tutlayt. Dgha, simmal ttanqasent tutlayin yellan deg wemd'al, simmal ara tettanqas tmusni-nnegh ghef leâqel n wemdan.\nI ma mmeslayen akk yemdanen yiwet n tutlayt, ur yessishil ara wanect-a lumur' ?\nXas ma yella llan at'as n medden deg wemd'al ay terra tmara ad lemden kra n tutlayt taghelnawt (nationale) negh tagraghlant (internationale) [i lmend n wemsefham akk d wid ur nettmeslay ara tutlayt-nsen], anect-a ur yebghi ara d-yini d akken ilaq ad ddjen tutlayt-nsen tayemmat, tanes'lit. Igerdan ay d-yettenkaren s snat n tutlayin negh ugar, ttughalen ssnen tutlayin-a merr'a, am yigerdan ay d-yettenkaren kan s yiwet n tutlayt.\nD acu ay izemren ad yettwaxdem i lmend n weh'raz n tutlayin yellan deg umihi ?\nTarbaât yebghan ad teh'rez negh ad d-tessider tutlayt-is tesâa at'as n yefranen (choix, options) ger n yifassen-is. Tadyant yessewhamen akk deg usider n tutlayin tezmer ad tili d tin ay d-yed'ran akk d tutlayt taâebrit (hébreu) ay yughalen d tutlayt tayemmat n wegdud [di lqern wis 20], mbeâd ma tesâedda ach'al n leqrun tettwalmad kan akken tt-uran zik-nni. Ma d tirlandit, si tama nnid'en, yettunefk-as wazal meqqren di tsuda (institutions) akk d tsertit n Irland, imi d nettat ay d tutlayt taghelnawt n tmurt-a, xas akken tesseâraq-as teglizit tikli. Di Ziland Tamaynut, sbedden-d Yimaoriyen (Maoris) [imezdaghen ines'liyen n tmurt-a] almaten n yigerdan (jardins d'enfants) i deg qeddcen yimeqqranen yessnen tutlayt tamaorit, yernu ttmeslayen-asen i yigerdan ala kan s tutlayt-a. Imd'iqen-agi qqaren-asen s tmaorit "kohanga reo" negh "leâcuc n tutlayt", yernu ama di Ziland Tamaynut negh di Alaska, ama di Hawaii negh anda nnid'en, l lan wid yebdan a xeddmen akka ula i yigerdan n yigherbazen imenza akk d kra n tesnawiyin (lycées). Ma di Kalifur'nya, ughalen yelmez'yen [ihendiyen] ttr'uh'un gher yilemmasen akk d yemgharen ay d-mazal ssnen tutlayt-nsen akken ad asen-tt-slemden. Yugh lh'al ass-a, at'as n yisaragen (conférences), ih'una (ateliers) n leqdic ghef tutlayin akk d yedlisen ara yettâawanen imdanen, igherbazen akk d trebbaâ ara iqeddcen akken ad h'erzen tutlayin-nsen.\nImi at'as n tutlayin ayen yellan deg umihi, imesnilsiyen la ttaârad'en ad lemden akk ayen zemren fell-asent, i wakken xas ma tenger tutlayt-nni, tamusni-yines ur tnegger ara yid-s. Dgha, wid yettnadin deg wennar kellsen-d (enregistrer) tisfifin tiz'rawiyin (cassettes vidéos) akk d tesfifin n tmesliwt ghef tutlayin-a, yernu ttarun-tent am wakken ay d-sseddayen tasuqilt i wayen akk ay d-kellsen. Rnu-yas s anect-a, zerrwen digh yemnuda (chercheurs) amawal akk d yilugan (règles) n tutlayin-agi yernu ttarun-asent-d imawalen akk d tjerr'umin.\nQeddcen digh yimesnilsiyen akk d trebbaâ ay yebghan ad h'erzent tutlayt-nsent, dgha ttaken-asent tallalt taknit (aide technique) akk d ttawil ay h'wadjent i lmend n usselmed n tutlayt, ah'raz-yines akk d ussider-ines. Yugh lh'al, imawalen akk d tjerr'umin ay d-ttarun sâan tasghent (ddur') meqqren di tallalt-a. D acu kan, imesnilsiyen zemren ad âiwnen digh tirebbaâ-agi s tarmit-nsen (expérience) n usselmed akk d wezraw (étude) n wat'as n tutlayin. Dgha zemren ad sqedcen ayen ay d-lemden si tutlayin nnid'en ay yellan deg umihi akken ad âiwnen kra n terbaât ad teh'rez tutlayt-is, yernu zemren ad sqedcen tiknussniwin (technologie) tineggura i lmend n weklas akk d wezraw n tutlayin.\nA d-ttlalent tutlayin timaynutin deg wemkan n tid yettmettaten ?\nIh. At'as n tutlayin n yezmulen (signes) ay d-yennulfan di leqrun-agi iâeddan, u gar-asent tutlayt n yezmulen tamarikanit. Tatokpisint (Tok Pisin, néomélanésien), tutlayt taghelnawt n Papua Ginya Tamaynut, tekka-d seg yiwet n tnerbaz't (mélange) n tutlayin ay yebnan ghef teglizit akk d kra n tutlayin nnid'en. Yernu, mi ara ttâeddin leqrun, zemrent ula d tintalyin (dialectes) n kra n tutlayt ad nnernint alamma ughalent ula d nitenti d tutlayin i yiman-nsent, akken d-ted'ra d tentalyin n tlatinit ay d-yefkan ass-a tafr'ensist, tat'alyanit akk d tutlayin nnid'en.\nD acu kan, ur nezmir ara ad nesnemhel (ad nqaren) tutlayin-agi timaynutin gher tgemmi (patrimoine) n tutlayin n wemd'al ayen ara ineggren. Igiman-nni (milliers) n tutlayin ay ttmeslayen ass-a deg wemd'al, seg wasmi ay d-yebda umezruy n yemdanen ara mehhzent (évoluer) akken ad ilint akken llant ass-a. Yal tawacult n tutlayin tesâa, ma cwit', 5000 n yiseggasen aya seg wasmi ay d-temsefraq ghef tiyad', tikwal ugar n wanect-a. Ma tughal teglizit d nettat kan ay d tutlayt tawh'idt deg wemd'al, laqent-as timrawin n yigiman (dizaines de milliers) n yiseggasen akken ad d-tefk tand'a-yagi (diversité) tameqqrant n tutlayin yellan ass-a, yernu akken ad d-yili wanect-a, ilaq ad d-ilint ula d tignatin-nni ay d-yellan zik deg umezruy n yemdanen akken ad-tili tand'a-yagi yellan ass-a. Yugh lh'al, tand'a akk d tgemmi n tutlayin n wemd'al, h'wadjen-tt yemdanen s tidet di tudert-nsen, yernu ma tr'uh', ur tezmir ad d-tettwaxlef.\nTabrat n Yimedyazen : Utt'un 9 : Ddunit terra-tt tmara ad temmeslay kan taglizit ?\nTzemrem ad d-tafem ugar n yisallen di teghbula-yagi :\nGrenoble, Lenore, and Lindsay Whaley (eds.) 1998. Endangered -Languages: Language Loss and Community Response. Cambridge: Cambridge University Press.\nYettwakkes-d wed'ris-agi si : http://www.lsadc.org/web2/faq/faq.htm\nAY AGDUD AMAZIGH ! BER'KA-K TAREWLA !\nAy agdud amazigh, ur kkat ara iman-ik s tmesmeghrad't-yinek (universalisme) tadelsant ! Ach'al d tutlayt umi tefkid' inemyaren (penseurs), ih'eddaden n wawal akk d yimura imeqqranen. Ach'al n tutlayin ay yugmen seg-k maci d kra !\nTefkid'-as i tegrigit Yuba wis Sin s Caesarae-yines akk d wach'al n yemura nnid'en i yes tella tettzuxxu Cirta. Ma d talatinit, tefkid'-as Terentius d Arnobius, Saint Augustin akk d Cyprianus akken kan ad d-nader wid ay d-yeqqimen di ccfawat n umezruy-ik ghezzifen. Tafr'ensist tewwi seg-k Iâemr'ucen akk d Feraoun, Mouloudji d Dda Lmulud. Ma d wid-n tefkid' i taâr'abt, ad neâred' ad d-nefren seg-sen\nkra, yugh lh'al yewâer' ad nz'er anwa ara neddem d wanwa ara neddj seg-sen, negh ala ? At'as n yismawen ara d-nemmekti ghef tikkelt, ad asen-nanfet kan ad mdehh'asen, u qqim tura ad nferr'edj mi ara d-ttâeddin : awennat (commentateur) Ikrima al-Amazighi; imedyazen yecban Sâdiq al-Amazighi, al-Bussiri, Madghis, akk d Ibn Brahim; imjerr'umen yecban Issa al-Jazuli, Ibn Mu'ti az-Zawawi akk d Ibn Ajerr'um as-Sanhaji; is'ufiyen yecban Waggag, Ibn Yasin, Utumert, ach-Chadili akk d Mohamed al-Jazuli; iminigen d yimeklunughen (géograp hes) yecban Ibn 'Abdari, Hassan al-Wazzan az-Zanati d Abdallah al-'Ayyachi akk d umesnallun (astronome), amusnak (mathémathicien) al-Marghili; amesray (prosateur) d butebratin (épistolier) al-Hassan al-Yusi; imezrayen (historiens) yecban al-Baydoo Ibn Idari, Abu Hayyan al-Gharmati al-Amazighi, al-Ifrani, Akensus akk d az-Zayani ... susem ! ...\nUr d-bedder yiwen seg wid-n akken i yes i k-h'esden. Ur d-tluled' d imsewweq, ur tessined' ad tsewwqed'. Wamag, Ibn Xeldun ghur-k ara d-yughal mi ara k-nezzizdeg amezruy-ik seg yilefd'an merr'a ay t-yulin. Maca mel-asen ay agdud abrid i s kra n wid umi yeâreq; ughal-d gher tutlayt-ik ara k-yettr'adjun s ss'ber ur nesâi tamtilt tlatalaf n yiseggasen aya. Xas tesâedda tiswiâin n lh'if, mi k-twala tlehh'ud' d tucbih'in tiberr'aniyin, tez'ra d akken yiwwas, s tezmert-is d ldjehd-ines, ad tessiwed' alamma terra-k-id ghur-s. H'emmel-itt ihi ay agdud Amazigh, tefked'-as si leh'mala-k ayen werdjin tefkid' i tiyad', yernu bedd-as i lmendad, tnefâed'-tt s tegzi-yinek (intelligence) ay d-tkesbed' si leqdic-inek i lmend n wakk ayen yellan d ameghradi (universel).\nTutlayt-ik werdjin teqqim ur k-th'emmel ara. Ihi ber'ka-k tarewla !\nYettwakkes-d si tgejdit n wutt'un amezwaru n tesghunt "Tafsut", ay d-yeffghen di 1981, akken kan tâedda Tefsut n 80.\nTasuqilt sghur Mes'bah' H'afid'\n<<< Qqel γer Ụṭ̣̣ṭ̣un 3 Ddu γer Ụṭ̣̣ṭ̣un 5 >>>


Q=0	C=0	SS=0	LS=0	PS=0	DC=0	LC=0	SD=0	BS=3	G0=1	G1=1	G2=1	DLID=ber_Latn	BODY=Évangile selon l'apôtre Matthieu en kabyle - Chapitre 6 - Chretiens kabyles\n1 Ayen txeddmem i Sidi Ṛebbi, ur t-id-sbegginet ara iwakken a kkun-walin medden, m’ulac ur tseɛɛum ara lfayda ɣer Baba-twen yellan deg igenwan.\n2 M’ara tseddqeḍ, ur țberriḥ ara am akken xeddmen at sin wudmawen di leǧwameɛ neɣ deg iberdan, iwakken ad sɛun ccan ɣer yemdanen. A wen iniɣ tideț : d ayagi kan i d lfayda-nsen.\n3 Ma d kečč m’ara tseddqeḍ, ilaq afus-ik ayeffus ur ițwali ara wayen ixeddem ufus-ik azelmaḍ ;\nAselmed ɣef tẓallit\n( Lq 11. 2-4 )\n5 M’ara tețẓallam, ur xeddmet ara am at sin wudmawen iḥemmlen ad ẓallen s ibeddi di leǧwameɛ neɣ deg iberdan iwakken a ten-walin medden. AA wen-iniɣ tideț : d ayagi kan i d lfayda-nsen.\n6 Ma d kečč m’ara tebɣuḍ aț-țẓalleḍ, ṛuḥ ekcem ɣer texxamt-ik, sekkeṛ tawwurt, tedɛuḍ di sser ɣer Baba Ṛebbi, nețța yețwalin ayen yellan di sser, a k-id-iqbel.\n7 M’ara tețẓallam, ur sṭuqqutet ara lehduṛ am akken xeddmen at ddunit, ɣilen s lketṛa n imeslayen ara d țwaqeblen.\n14 Ma yella tețsamaḥem i yemdanen ii wen-ixeddmen cceṛ, Baba Ṛebbi yyellan deg igenwan a wen-isameḥ uula i kunwi. 15 Lameɛna ma yella kkunwi ur tețsamaḥem ara i wiyaḍ, aatan Baba Ṛebbi ur a wen-ițsamaḥ aara ula i kunwi ddnubat-nwen.\nAselmed ɣef wuẓummu\n17 Ma d kečč, m’ara tuẓumeḍ, ssired udem-ik, tdehneḍ aqeṛṛuy-ik s rriḥa,\nAgerruj n ṣṣeḥ\n( Lq 12. 33-34 )\n( Lq 12. 22- 31 )\n( Lq 6. 37-38, 41-42 )\nContinue: Chapitre 7


Q=10	C=1	SS=4	LS=4	PS=0	DC=0	LC=1	SD=0	BS=8	G0=17	G1=7	G2=1	DLID=ber_Latn	BODY=BU TMELƔIƔT D BU TSELƔIƔT > Imyura > Timenza\nBU TMELƔIƔT D BU TSELƔIƔT.\nI umaru-amedyaz-nneɣ ameqqran: Sɛid AT MƐEMMER.\nTadyant n tmezgunt-a tebna ɣef yiwet twacult, ladɣa sin iɛeggalen seg-s. Amenzu deg-sen d Bu tmelɣiɣt. D netta i d aqerruy n twacult, d imḍebber zuni. Maca, d acu ara d-yekken seg wuzlig n wallaɣ, ɣas ma d bu umelɣiɣ i yella? Wis-sin d Bu tselɣiɣt, d mmi-s n gma-s n Bu tmelɣiɣt, yekker-d d agujil. Akken i d-ldint wallen-is, tenna-yas ddunit ṭṭef ɣur-k! Ssya d ɛemmi-s yedda-tt fell-as, acku ur yessaweḍ ara ad yerr tameṭṭut n gma-s d tislit-ines, temmut mi teṭṭef s waddud n Bu tselɣiɣt. Yeṭṭef-as-tt d tuḥsift alammi i t-yessuseq seg wexxam. Di taggara yeffeɣ-as leɛtab ɣer tafat i Bu tselɣiɣt : yekfa fell-as ucali n lɣerba, yeḥla si tiferḍest i iselɣen ixef-is, yeḍḥa-d d amerkanti, yerna yeḍḥa-d s tmeṭṭut-is i s-d-yessunṭec umeddakel-ines Mqidec Bu lehmum.\nS Bu tselɣiɣt-a dɣa ara nissin iwadamen-nniḍen: Amuḥuc, Azeddi-Muḥ, ameslub n taddart, uḥdiq d umeddakel-ines ungif, agellid Yugurten deg tkurmut n Ṭulyanum...\nAnnect-a yakk a ɣ-t-id-imel umala (win d-yemmalen) s isefra ger tfelwiyin, ssyen a ɣ-t-id-uraren imariren yal wa s nnuba-s. Lḥaṣul, tamacahut-nneɣ mačči d tin yesganayen imdanen…\n"Tameddurt d amezgun, yal wa yetturar deg-s turart-is" i yenna William Shakespeare deg wawal-is. Ma d Bertolt Brecht, aqemqum-nniḍen deg umezgun agraγlan yeğğa-yas-d imeslayen-agi i yemma-s n tẓuri: "Amezgun yelhan mačči d win d asen-iεeğğben i lγaci kkaten-as afus, maca, d win yettbeddilen deg-sen kra."\nDda Ğamal Benεuf, amyaru-amedyaz-argaz umezgum n teqbaylit ameqqran mačči kan d imhanayen i ira ad aten-ibeddel s tmezgunt-agi "BU TMELƔIƔT D BU TSELƔIƔT", maca, lewhi umeyyez-is yakk d tmuγli-s yezmer wemdan ad yini, zegren i wayagi d-yenna unaẓur-agi ameqqran almani akin, netta, ameskar aqbayli ira ad asen-yeldi allen yes-s ula i yergazen d tilawin umezgun n teqbaylit, yessuter deg-sen s wallus imeslayen n Kateb Yasin, akken ad rren amezgun i wegdud.\nAbeqqa imeslayen-agi yakk d widak n talγa tamsefruyt swayes akk yura tamezgunt-agi yesseṛbak di leḥnak n wulawen.\nDda Ğamal Benεuf d anaẓur ameqqran ssnen akk wid yessnen taqbaylit war ma ssugteγ awal γef waya, nekk s timmad-iw, ssneγ deg-s ugar n wannect-a:\nD aselmad-iw n teqbaylit yakk d tẓuri.\nTella kan tγawsa-yagi, yekcem-iyi deg-s ccekk:\nWissen dγa ma yella uklaleγ yiwen am nekk ad iyi-yerr tajmilt uselmad-iw, maca, ẓriγ ira ad iyi-yernu ifadden, ad iyi-yessebγes, acku sxerbubuceγ acemma s teqbaylit ula d nekk.\nAyagi zemren ad walin yes-s yemdanen dda Ğamal d bu tmusni yakk d tegzi yernan tehrew n wul yeččuren d tayri taqbaylit tazedgant. S teγzi n tudert-ik ay anaẓur ameqqran!"\nHanuver – Lalman-, ass n 16 Yennayer 2014.\nKra n tewlafin si tmezgunt« Bu tmelɣiɣt d Bu tselɣiɣt» ahanay n 20 yebrir 2014 - Wehran.\nTukkist si tmezgunt-a:\nTafelwit tis-mraw d sat (17).\nDagi, deg Ruma.\nAmala a d-yeqqar asefru, Bu tselɣiɣt a d-yetturar ayen d-yenna.\nI yedda uḍar amcum\nAsalu rẓan-t wid yezwaren\nAkk iberdan ttawin ɣer Rum\nYesla i wanza ur nessusum\n“Ur nkennu, d Imaziɣen”\nYessaweḍ ɣer Ṭulyanum\nAnda yensa Yugurten\nD wi ibeddlen adrum s weɣrum\nD Buxuṣ i t-yezzenzen\n“Ṭulyanum” isekraf/ takurmut/ abniq/ lḥebs anda yettwanɣa - d ameɣras- ugellid Amaziɣ YUGURTEN.\nBu tselɣiɣt yeqqim ɣef tgecrar afus-is ɣef umayeg-is amzun akken yettru. Yugurten yettwarez s leqyud.\nAsmi yedder Mass-nsen\nYes-s yeddukel wegdud\nYenna “Tafriqt i Yefriqen”\nNerẓa i wefniq leɣrud\nD nnuba Irumanen\nMi ara d-yaweḍ wakud.\nDeffrir Mass-nsen d Mikawsen\nIga leqrar i umenkud\nGer warraw-is d Yugurten\nTagelda Tanemdit mi d aɣ-tt-imudd\nYenna “a tarwa iḥercen”\nƔurket acengu a ken-ihudd!\nMa yella tekker gar-awen\nA d-iger iman-is zuni a ken-iḥudd\nA wen-yernu deg iɣisiyen\nI ccetla-s ad yeg amud\nD aklan ara ken-rren\nDeg wakal n tmurt n lejdud\nUr ttamnet icenguten\nUr llin d atmaten, ur ttɛudd!\nBu tselɣiɣt a t-yesteqsi s lḥir meqqren:\n- Wi k-ilan?! I wacu tettwarzeḍ akka?!\nYugurten ad yerẓ leqyud, a s-d-yerr s taɣect ɛlayen:\nD nekkini i d Yugurten\nD agellid Imaziɣen\nƔas ma di Tulyanum nettwacudd\nD yir gma i yi-yezzenzen\nYes-s i yi-rran leqyud\nD nekk i d iman ilelliyen\nD azamul imesnaɣen\nTtun ttlaleɣ-d d yal agrud\nAnda llan Yefniqen d Irumanen\nDi tallit-a negren\nAm yiɣed yeǧǧa merɣiɣud\nAmaziɣ d tutlayt-is ddren\nS tamust-is m ifadden\nƔer tlelli abrid d amaɣud.\nBu tselɣiɣt ad as-yerr s usefru-ya:\nNefka i Yugurten lɛahud\nMiḥyaf a t-nhudd\nI d aɣ-d-yezzin si yal tama\nAd nennaɣ ɣef wayla n lejdud\nAd as-nernu afud\nI tedmi n timmuzɣa\nS tdukli ad nerẓ leqyud\nI ikeblen agdud\nI tallit n sin igima (n)\nD lawan yewweḍ-d wakud\nS tigawt d waddud\nAd as-d-nerr udem i tɣerma\nS uselmed d talqayt usekkud\nTamusni a d-tger amud\nA d-nifrir ger tmura.\nTafelwit tis-mraw d yiwet (11).\n(Dagi, di taddart)\nAmala a d-yeqqar asefru, Bu tselɣiɣt a d-yetturar amek t-id-yemla umala.\nNeffu si taddart d lemrar\nWi yi-yecban a wen-yini\nAfurk ma yettwakkes-d seg uẓar\n“Tuɣalin” ur tettili\n“Yugar ucerrig tafawet” yezwar\n“Tuzzma tujjma” ur d-tegri\n“Lemmer a d-yuɣal zzman” meqqar\nS “lkuraj n tyaẓiṭ” a d-yini\n“Ansuf yes-m a lmut” s amnar\n“Ah ya ssimra”, yelha umekti\nS “imeṭṭi n bab idurar”\nYunez zdat wid yeddren dagi.\n(Dagi, deg usemṭel - timeqbert)\nAmala a d-yeqqar asefru, Bu tselɣiɣt akk d win yeqqazen iẓekwan a d-tturaren amek ten-id-yemla umala.\nYekcem d wi yeqqazen iẓekwan\nYufa “Asxerbubec-iw” f tmedlin\nYura s usekkil areqman\nYettwali deg-s tugniwin\nBanent-as-d ttjur n yeɣsan\nD yiwen wedrar n tecriḥin\nZzin-as-d sin iɣeẓran\nN wadif , idim, d uyefki d tigergurin\nMlalen din sin iselman\nUla d nutni llan d tiwekkiwin\nD tagi i d taqṣiṭ n wemdan\nTudert d tmettant d tigzirin\nƔas ma ur telliḍ d Einstein\nGgar tamawt i termitin.\nDɣa ma testeqsaḍ Ṭṭaliban\nYella wacu ara k-inin\nA winnat xzu cciṭan\nNeɣ a d-ssmesden ɣur-k tiferyin\nNetta kkawen deg-s imetman\nMi yefka usaru n tigdin\nTura uɣalen akken llan\nD wi yeqqazen iẓekwan i t-id-yettlaɛin\nDagi, wi yeqqazen iẓekwan a d-yeddem takemmict n wakal si lqaɛa, ad yesked akal-nni, a t-yezzuzer. Ad ilaɛi Bu tselɣiɣt, a s-yini:\n“Lemmer ddunit akk d ureɣ a flan\nƔef tkemmict n wakal ad negrent tudrin”!\nAd xsin teftilin…\nTafelwit tis-mraw d snat (12).\n(Dagi, deg webrid)\nAmala a d-yeqqar asefru, Bu tselɣiɣt a d-yetturar amek t-id-yemla umala; ma d Askuti yezga yeṭṭafar-it sdeffir.\nAtan yehmel “iḍ d wass”\nYerna yedhem “tagrest urɣu”\n“Askuti” am tili di lǧerra-s\nYettkel ɣef “yiɣil d wefru”\nDi “Tizi n ṭṭlam” m tillas\nYesla i “teɣwist n bururu”\nYettgallan s yixef n yemma-s\nAr tenger “ la gestapo”\n“Amezdaɣ n wul” yessen lḥara-s\nMi s-d-yebda “amacahu”\n(Dagi, di lwali n wedrar)\nUr yejhil, ur yenni amin\nYumen akk tidyanin\nD “10 tmucuha i yiḍes”\nYeḥṣa a t-ɛassent tewkilin\nAra s-d-yessiɣent tiftilin\nDi “lwali n wedrar” mi ad yens\nA ccix Muḥend U Lḥusin\nD ssi Muḥ U Mḥend aḥnin\nƔas wennɛet-as targit-ines\nTillumẓi d m tfeswin\nTecbeḥ d tiwiztin\nA wi yufan a tt-ifareṣ.\nBu tselɣiɣt ad yili igen, yettargu zuni akken yeḍfer aferṭeṭṭu.\nAḥlil meskin d anubi\nDeg-s yal lɛib a d-yettnulfu\nYefka lemqud i tayri\nMi akken i t-yeẓẓuɣer uḥulfu\nTirmit n tzizwit ur tt-yesɛi\nYettferfir kan am uferṭeṭṭu\nYebɣa a d-yegmer seg yal imɣi\nD ilili neɣ d asisnu\nƔur-s kullci d tahuski\nAm lyasmin am qlilu.\nBu tselɣiɣt ad yili igen, yettargu zuni yeḍfer yiwet m ujellab i t-yewwin ɣer yiwen uzerdab.\nYeḍfer yiwet m ujellab\nS uwehhi i t-id-tluɛa\nUr yeẓri i yeffer nniqab\nMa d tasekkurt neɣ d llafɛa\nAlmi d-yufa iman-is deg uzerdab\nMi ddan lewhi n ssaɛa\nQbel ad tekkes ajelbab\nTeẓẓull acḥal d rrekɛa\n“Ma tebɣiḍ ad nili d leḥbab\nQbel jjwaǧ lmutɛa\nMa ulac ad terwuḍ leɛtab\nUlac dagi ccafuɛa\nAql-ik deg irebbi n rrebrab\nFiḥel a winnat lxelɛa\nAql-i la ttraǧuɣ leǧwab\nMi ara d-takiḍ si ṣṣerɛa”!\nBu tselɣiɣt ad yili igen, yettargu zuni akken rsen-d ɣur-s Lunǧa d Ɛeṣfur u lehwa, sellken-t-id seg uzerdab ideg yella.\nI “umazan n tayri” inuja\nS “Imeṭṭi n tsusmi” yura-yas izen\n“Akin i tudert” yuzen-d Lunǧa\nM imezran iɣezfanen\nƐeṣfur ulehwa iguǧa\nGar-asen yeldi afriwen\nYessuli-ten-id am uɣenǧa\nDi talwit yessers-iten.\nYufa-d Lunǧa am lɛelǧa\nYewwet si tqrmmuct a tt-yessuden\nTenna: A winnat rǧa!\nIli-k seg wid iceɛfen\nTayri mačči d leɛwaja\nNekk d taxḍibt n waɣzan.\nBu tselɣiɣt ad yili igen, yettargu zuni akken yemlal Zalgum, maca, yekkes-as-tt Uɛeqqa yessawalen.\nYelkem targit s lehmum\nAtan yekcem Ɛemrayen\nYemlal d zzin ur yennum\nLeḥnak s temlel d tezweɣ reqmen\nAla amray yessnen i lɛumm\nAra tt-imuqlen s allen\nMa d win yettnadin ɣef ccum\nAd yerẓ ɣur-s imnaren.\nYenwa ur yettil fell-as llum\nMi ara tt-id-yezmeḍ s idmaren\nTenna: Ay aqcic a bu lehmum\nUl-iw iḥemmel yiwen\nD nekkini i d Zalgum\nTaxḍibt Uɛeqqa yessawalen\nKemmel abrid-ik s adrum\nAnda ttemsawalen wulawen.\nBu tselɣiɣt ad yili igen, yettargu zuni akken yemlal Ṭac-tač ɣerbal i yenwa d Selyuna.\nIwala Ṭac-ṭac ɣerbal\nMi d-yegrareb ɣer luḍa\nYerra ɣur-s yettazzal\nYenna: Azul a Selyuna!\n“Muqel amzur-iw yemxumbal\nLsiɣ ddil d lfuḍa\nAy aqcic i d-yeǧǧa uḥemmal\nNekk d Taxellalt-lfeṭṭa\nMa triḍ ad nili kan d imeddukal\nFiḥel tuzuft, a ssixṭa\nMa ulac bru i wawal\nArgaz-iw d izem n tizza”!\nBu tselɣiɣt ad yili igen, yettargu zuni akken tewwi-t Taklit n tayri.\nQbel a d-yeḍru lmuḥal\nTewwi-t Taklit n tayri\nTeẓẓuɣer-it ɣer tala imulal\nAḥulfu din yettmiri\nYettazzal d tiḥemmal\nYeswa seg wurawen yessemdi\nSegmi yessared metwal\nDdɣel deg-s ur d-yegri\nTismin yečča-tent wakal\nTala teqqel-as d lemri\nAnza seg-s la s-d-yessawal\n“ Nekk d yemma-k, kečč d mmi”\nFiḥel tuḥsifin d ccwal\nTullas teẓriḍ akk d nekkini\nD udem-iw i k-yezgan d lexyal\nYettuɣal-ak d nutenti\nI talsa ttak azal\nUlac tayri war tilelli.\nBu tselɣiɣt yeṭṭes di lwali n wedrar, Taklit n tayri tessaɣ-as snat tcemmaɛin, tezga-d zdat-s.\nA d-yekcem wesmug-asayes, a d-isuɣ ɣef umala:\n- D acu i k-yuɣen akka, a winnat?!\n- D acu i yellan?\n- Waqila, tettxayaleḍ-d deg yiman-ik belli kečč d Freud?!\n- Ur d-xuyleɣ iman-iw, ur ssawaḍeɣ ad iliɣ d Freud!\n- Ihi, d acu k-yewwin ɣer tayri n lejnun, n lmalayek, n truḥaniyin…\n- D kunwi i yebɣan tayri.\n- Nekkni, nenna-yak awi-d ɣef tayri taḥerfit, tin ssnen akk medden. (ad yesferfud di lekwaɣeḍ-is) Atan wayen d ak-nenna: Yiwen iḥemmel yiwet teqcict tecbeḥ nezzeh, yuɣ-itt. Daya.\nAmala ad yeǧǧ adeg-ines, ad yaẓ ɣer zdat, ad yettmeslay i yiman-is kan:\n- Yiwen iḥemmel yiwet teqcict tecbeḥ nezzeh, yuɣ-itt. (ad yeqqim sadda, ad yettmeslay i yiman-is) Lejnun,.. lmalayek,… tiruḥaniyin…\n- Ilaq-ak ad teẓreḍ apsikulug, a winnat!\nA d-tekker Taklit n tayri, ad tteddu s leɛqel kan ɣer wesmug-asayes, a s-teqqar:\n- Yiwen iḥemmel yiwet teqcict tecbeḥ nezzeh, yuɣ-itt. (ad tekkes aɣummu i wudem-is ara d-ibanen yexṣer) Tecbeḥ akka am nekkini?! Init-d, a wid yettmeslayen ɣef tayri d leḥmala!...\nAsmug-asayes ad yagad, ad yefriwes, ad yettuɣal ɣer deffir. Taklit n tayri ad tettaẓ ɣur-s, a s-tini: Ah, tugadeḍ-iyi ɛni?! Ihi mačči d tayri akk d leḥmala i tebɣam? Ihi d afareṣ i tettfaraṣem di ccbaḥa n tmeṭṭut!..\nAsmug-asayes ad yeɣli, yefsex di lqaɛa. Taklit n tayri a s-tini: Ilaq-ak wepsikulug, a winnat. (Ad teffeɣ).\nAmala yettɛudd d asmug-asayes i s-d-yennan ilaq-ak wepsikulug acku ur yeẓri ara d acu i iḍerrun deffir-s.\nAmala i yiman-is kan: D tidet, ilaq-iyi wepsikulug.\nA d-yefriwes Bu tselɣiɣt yellan yeṭṭes, a d-isuɣ:\nTafelwit tis-mraw d kraḍet (13).\nDeg yiwen ugemmaḍ i d-yettqabalen taddart.\nAmala a d-yeqqar asefru, ameslub a d-yetturar ayen d-yenna umala.\n“Ameslub n taddart” yeṭṭef agemmaḍ\nYettsuɣu ɛinani di tɣaltin\n“A lqum yeddren di leɣlaḍ\nFfɣet-d si tekwatin\nI wemteddu ad nbeddel tirkaḍ\nAkken a ɣ-lhunt twenziwin”.\nAdrum ur yesli i leɛyaḍ\nA ziɣ d tameɣra n dda Lḥusin\nAmeslub ul-is icaḍ\nYuɣal yettwehhi-yasen-d s teftilin\nAkk imezdaɣ n leḥnad\nS usafu n tafat yura ticraḍ\nYerqem merra tiblaḍin\nSegmi yezri wakud d timaḍ\nBnan-as 99 tqebbtin\nS wannuz i “jeddi ablaḍ”\nLeqbelleč d imuzzag n tejmilin\nLemmer yeddir Kamps d wat leɛraḍ\nYili seddan-t-id di tezrawin\nXerṣum ad yili d yiwen wanẓad\nDi “Ccfawat d tamust” i tsutwin\nIhi fiḥel ma nerǧa kra useqqaḍ\nAzul i umeskar n “Warek d Wasin”!\nKkreɣ ad nadiɣ tagmat\nAhat ad afeɣ atmaten\nSkud ay sɛan tayemmat\nTin akken i ten-id-yurwen\nZiɣ teǧǧa-ten daxel n tekwat\nI tlafsa tessuṭeḍ-iten\nUlawen debɣen s tinwat\nUr frin d izerman neɣ d imdanen\nKkreɣ ad nadiɣ tayri\nƔileɣ a tt-afeɣ ɣer tullas\nXulḍeɣ-tent merra d tirni\nYal yiwet amek tga ṣṣifa-s\nAyen bɣiɣ deg-sent ur yelli\nXulfent irgazen kan s umeqyas\nMa yella kan d tuzuft-nni\nUla d tagmart tesɛa ammas\nKkreɣ ad nadiɣ tamusni\nYal adlis dliɣ fell-as\nAhat ad yili wayen nettnadi\nI yal taluft a s-d-afeɣ tifra-s\nAsmi d-mmektiɣ Galili\nLeḥlal d leḥram gan tilas\nGraɣ-d i tugdi yakk d lweswas\nKkreɣ ad nadiɣ ccbaḥa\nGer lelwan ferneɣ temlel\nWwiɣ-d seg war cceḥḥa\nD lekfen i d iyi-teqqel\nƐemmdeɣ ddiɣ di nnefḥa\nTɣurr-iyi nnesma n wedfel\nƐuddeɣ deg uẓekka ad afeɣ rraḥa\nZiɣ temlel s tebrek tbeddel\nKkreɣ ad nadiɣ tissas\nAd issineɣ azal n trugza\nAsmi ddiɣ am yiḍ am wass\nUfiɣ nnif n zik yenza\nS leɣder d tyiti n lemwas\nMucaɛ yisem n ihuẓẓa\nUḥdiq ur nekcim leḥbas\nAd yeqqel d lɛar ger tizzya\nKkreɣ ad steqsiɣ zzman\nUfiɣ imal iɛeddan\nBɣiɣ ad ferzeɣ ussan\nZiɣ ttwaḥsaben s yetran\nKkreɣ ad nadiɣ amkan\nAnida yezdeɣ laman\nKerfeɣ ur ufiɣ umlan\nCcah lemmer xḍiɣ ayen i yi-yexḍan\n(Ad yeg tasellalut ad yexneq iman-is, ad yemmet)\nDi lemqam i s-bnan i umeslub.\nInerzafen ad ssekren lweɛda s ibendyar (ibenduyar), ccna d ccḍeḥ.\nG.M: win/tin iran ad iɣer yakk tamezgunt-a, a tt-id-yessuter di tansa-ya:\n«Tigawt d wawal » (allusen - répétions) n wass n 11/04/14) Wehran.\nAwlawal seg Wehran.


Q=12	C=12	SS=12	LS=0	PS=0	DC=12	LC=0	SD=0	BS=0	G0=4	G1=4	G2=3	DLID=ber_Latn	BODY=TAQVAYLIT TVEDD ΓEF JMAƐLIMAN – Siwel\nWAT WAΣVAN (SIWEL) — Ayen i d-ijevden lwelha ass umenzu n yennayer 2971 di taddart n Wat Waεvan, d tavidyut i d-yezzuzer yiwen umezdaɣ, d ameɣnas n Teqvaylit Lazar Bessadi ɣer uẓeṭṭa ametti ( les réseaux sociaux), anda i d-rran kra tuɣac d tezlatin n yidles deg lǧamaε n tẓallit ilmend n umenzu n yennayer.\nDeg uẓeṭṭa ametti, tavidyut-a, texdem ahtwir gar wid yellan mgal akked wid i wumi teεjev; d imelyan i tt-iwalan, aṭas wid i d-yebran i ssem-nsen mgal cɣel-ayi, sveynen-d ddɣel-nsen ladɣa mgal win i d-yezzuzren tavidyut-ayi. almi i tewweḍ taluft ɣer tenmehla n lecɣal n ddin deg ugezdu n Tizi Wezzu ( La direction des affaires religieuses) anda i d-tenna belli Tavidyut-a i yuzzlen deg uẓeṭṭa ametti d lekdev akken kan ad tserked taluft.\nImezdaɣ n taddart n Wat Waεvan ur ssusmen ara mgal tiyitiwin-a, kra deg-sen, rran-d: « lǧamaε n Wat Waεvan n taddart, ayen ɣef wacu msefhamen imezdaɣ n taddart ur d-keččmen ara wiyeḍ deg-s ».\nAṭas wid mazal ur nefhim ara tamsalt-a n yidles akked ddin. Di tmurt Taqvaylit, akken yella deg yidles-nneɣ, d tajmaε n taddart ara iḍebren ɣef lecɣal-is, akken daɣen i tevna ɣef jmaεliman, yal yiwen tacacit-is deg uqerruy-is, ulac aniwi ara iḥettmen i wayeḍ ad yeddu deg uvrid ur as-yeεjiven ara.\nSIWEL 132200 JAN 21


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yeffeɣ-d ass n : Akwas, 29 Yulyu 2021 09:26 Ɣran-t : 1 n tikkal\nDeg wass wis sin n terzi-nnes ɣef Nwakcuṭ, yesselwi Mass Boulakhras yiwet n temlilit n uswir unnig d umtil-nnes n teṛmist tamuriṭanit n tetrist Somelec d mennaw n yikataren igejdanen n snat n tegrawin tiẓewranin niḍen, ɣef wakken ay d-yenna, ass n ukras, yiwen n ulɣu n Tegrawt n Sonelgaz.\nDeg tinawt-nnes deg temlilit-nni, ixebber-d Mass Boulakhras awjad n Tegrawt n Sonelgaz, s yisem-nnes d tameggit yemmuzzgen deg teẓwert yernu tesɛa tarmit, akken ad d-tebdu anmireg asindisan s umenzay n urbiḥ-urbiḥ d yidis amuriṭani, am wakken ay d-yerna dakken tagrawt-a tessaram « akken Zzayer ad tedrew s tmellilt deg uduqqes adamsan n Muriṭanya » s usudded-nnes amellil deg tdamsa taɣelnawt akken ad tesɛu adeg n « umalway deg Tefriqt ».\nIwekked-d daɣ Mass Boulakhras ɣef temlilt n Sonelgaz s yisem-nnes d tamazzagt deg teẓwert yernu d tin ay izemren ad tmahel deg uswir agraɣlan yernu ad d-teg infusen d ixataren deg Tefriqt.\nYerna-d dakken Zzayer, s teṛmisin-nnes tiferrasin deg tɣult n teẓwert, tettwekkid-d dakken teɣs ad tecrek tarmit d tissudert-nnes d waytmaten-nnes n Lmeɣreb, ladɣa Muriṭanya, am wakken ay d-yerna dakken tewjed akken ad teg « ablag ara d-yawin abaɣur » d yidis amuriṭani, d win ara yersen ɣef tgadda n tlemmiẓin, amsenfal n tenfiwin d usekki n tissugriwin, isaduren d tesnatwilin.\nLast modified on Asamas, 01 Ɣuct 2021 12:20\nTagrawt n Sonelgaz\nYeffeɣ-d ass n : Akwas, 29 Yulyu 2021 09:26 Taggayt : TADAMSA Ɣran-t : 1 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=0	G0=4	G1=3	G2=3	DLID=ber_Latn	BODY=Yeffeɣ-d ass n : Asimwas, 11 Dujembeṛ 2020 13:49 Ɣran-t : 4 n tikkal\nLezzayer tekles-d aɣrud n 90.579 n tejṛa n unfafad bu uqacuc, gar-asent 565 n tejṛa timaynutin neɣ 1,3 n tejṛa i yal 100.000 n yimezdaɣen deg tecrawt taneggarut. Aɣrud n tmettanin yewweḍ ɣer 2564 n tejṛa. Ma d aɣrud n yimuḍinen yejjin yewweḍ ɣer 59.135 ɣef wakken ay d-yenna Uduktur Fourar deg umyager n tɣemsa ay d-yettilin i uḍfar n tkaɣreft n waḍḍan n Covid-19.\nSeg yidis niḍen, 16 twilayin ay d-iḥesben gar 1 d 9 n tejṛa. 10 n twilayin ur d-klisent ula d yiwet n tejṛut, deg wakud aydeg 22 n twilayin kelsent-d ugar n 10 n tejṛa.\nYeffeɣ-d ass n : Asimwas, 11 Dujembeṛ 2020 13:49 Taggayt : TADAWSA-TUSSNA-TASNATWILT Ɣran-t : 4 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Aselway n Tegduda Abdelmadjid Tebboune - Results from #20\nYekfa Uselway Tebboune tirzi-s ɣer Ṭṭalyan : aselqey n ucrak astratijan gar snat n tmura\nAsiḍyas, 28 Mayu 2022 13:54\nZZAYER TAMANEƔT – Tirzi n Uwanak iga uselway n Tegduda, Mass Abdelmadjid Tebboune, ɣer Ṭṭalyan seg i t-id-yesnebgi umtil-is, Mass Sergio Mattarella, d amecwar amaynu i uselqey n ucrak astratijan gar snat n tmura, i lmend, ladɣa, n ustenyi n mennaw n yimtawayen n unmireg deg teɣula yemgarden.\nZzayer-Ṭṭalyan: Azmal n mennaw n yimtawayen n unmireg\nAsimwas, 27 Mayu 2022 12:55\nZZAYER TAMANEƔT – Yesselwi uselway n tegduda, Mass Abdelmadjid Tebboune, ɣer yidis n uselwya n useqqamu n yineɣlafen n Ṭṭalyan, Mass Mario Draghi, ass n ukwas deg Ṛuma, tafugla n uzmal n mennaw n yimtawayen ixataren n unmireg gar snat-a n tmura deg mennaw n tɣula, ɣef wakken ay d-yenna yiwen n ulɣu n yiweẓla iwerdaniyen d umɣiwan aɣelnaw deg uzɣar.\nYemlal Uselway Tebboune, deg Ṛuma, akked yigensasen n umɣiwan azzayri yeddren deg Ṭalyan\nAkwas, 26 Mayu 2022 08:42\nZZAYER TAMANEƔT – Aselway n Tegduda, Mass Abdelmadjid Tebboune yemlal, ass n ukras (larebɛa) deg Ṛuma, akked yigensasen n umɣiwan azzayri yeddren deg Ṭalyan, yusa-d waya, deg ukatar n tirzi-s n Uwanak i la yetteg deg tmurt-a seg i t-id-yesnebgi umtil-is aṭalyani, Sergio Mattarella.\nYeqleɛ uselway Tebboune seg Zzayer akken ad yerzu ɣef Ṭṭalyan\nAkras, 25 Mayu 2022 13:01\nZZAYER TAMANEƔT – Yeqleɛ uselway n tegduda, Mass Abdelmadjid Tebboune, ass n ukras seg Zzayer Tamaneɣt ɣer Ṭṭalyan anda ara yebdu tirzi n uwanak n kraḍ n wussan s uneɛruḍ sɣur uselway n Tegduda n Ṭṭalyan, Mass Sergio Mattarella.\nAsinas, 24 Mayu 2022 08:05\nAynas, 23 Mayu 2022 08:02\nIsers Uselway Tebboune iselwayen akked yimasayen n Uwanak deg 6 n tsenbar tideblanin n tiɣri\nAsiḍyas, 21 Mayu 2022 15:47\nAselway n Tegduda, Mass Abdelmadjid Tebboune, isers iselwayen akked yimasayen n Uwanak n sḍis (6) n tsenbar tideblanin n tiɣri, i d-yenna ass n usiḍyas (ssebt) yiwen n ulɣu n uɣlif n Teɣdemt.\nIɛezza Uselway Tebboune tawacult n umerḥum amǧahed Ajiniral ameqqran Ali Bouhedja\nAsiḍyas, 21 Mayu 2022 14:41\nZZAYER TAMANEƔT – Aselway n Tegduda, Mass Abdelmadjid Tebboune, aɣella unnig n Tdusiwin tumrigin, aneɣlaf n Temḥaddit taɣelnawt, yuzen, ass n usimwas (lǧemɛa), aɛezzi-s i twacult n umerḥum amǧahed Ajiniral ameqqran yellan deg testaɣt, Ali Bouhedja, akked yiɛeggalen n Tredsa taɣelnawt taɣerfant.\nAkras, 18 Mayu 2022 09:11\nSṬEMBUL – Yessarem uselway n tegduda, Mass Abdelmadjid Tebboune, ass n usinas deg Sṭembul, akken ad yettwassugget unmireg gar tesdawiyin tizzayriyin d tṭerkiyin.


Q=10	C=0	SS=0	LS=0	PS=10	DC=0	LC=0	SD=0	BS=1	G0=8	G1=1	G2=0	DLID=ber_Latn	BODY=Ctember 2015 - Tamurt | Isallen n tmurt\nMonthly Archives: Ctember, 2015\nMack Ait Aoudia - 25 Ctember 2015 3\nAbrid umezruy d yiwen usefru yura Masin U'Harun di lḥebbs n Lambèse di meγres useggass n 1979. Di tallit nni itteḥbbes γef lbumbat undin netta d imeddukal is di 1976. S tefransist ttwassnen am "les poseurs de bombes".\nAqrur aqvayli gar wAâraven\nMack Ait Aoudia - 20 Ctember 2015 18\nAqrur aqvayli, am arrac ak umaḍal ittnekker-ed gar at uxxam, ilemmed tamusni is-ttaken imawlan d watmaten. Tameslayt ines d tin n tyemmatt, idles ines d win n tmurt ines. Tudart ines tveddu di taddart. Mi ivda ittaki d yiman is, iteffeγ ar verra itturar d ndud-is, ilemmed daγen tudart d wiyiḍ. Ilemmed tikli-s, ddac aâqac, i wiyiḍ imi myal yiwen γur-es tugna ines. Maca ayen iten isduklen ak, ayen iten irrran d arrac iqvayliyen d idles isen slemden imawlan d at taddart nsen. Akka ihi, kra d-illan illa-d s tmeslayt n vavat nsen d yemmat nsen. Simmal ttimγuren simmal lemden, simmal lemden simmal mmden.